වස්කඩුව ප්‍රදේශයේදී රිය අනතුරක් සිදුකළ මෝටර් රථ රියදුරෙකු පළාගොස් ඇති අතර, අනතුරට ලක්වූ පුද්ගලයා රෝහල්ගත කර සිටියදී මියගොස් තිබෙනවා.මියගිය පුද්ගලයාගේ ඥාතීන් චෝදනා කරන්නේ පොලිසිය අත්අඩංගුවට ගෙන ඇත්තේ අනතුර සිදුකර පළාගිය පුද්ගලයා නොවන බවයි.ගාල්ල - කොළඹ ප්‍රධාන මාර්ගයේ වස්කඩුව ප්‍රදේශයේදී මෙම අනතුර සිදු වන්නේ පසුගිය 13 වැනිදා පස්වරුවේයි.මාර්ගය හරහා ගමන් කරන පුද්ගලයෙකු අධික වේගයෙන් පැමිණි මෝටර් රථයක ගැටෙන ආකාරය සී.සී.ටි.වී කැමරාවක මෙලෙස සටහන්ව තිබුණා.